Rikkihapoke

Rikkihapoke (H2SO3) on heikko happo, joka syntyy rikkidioksidin (SO2) reagoidessa veden kanssa. 

SO2 (g) + H2O (l) → H2SO3 (aq)

Rikkihapoketta ei tunneta puhtaana, vaan ainoastaan vesiliuoksena. Se on kahdenarvoinen heikko happo, ja se protolysoituu seuraavan kaavan mukaan.

H2SO3  HSO3- + H+

Rikkihapoke voi protolysoitua edelleen:

HSO3-  SO32- + H+ 

HSO3- on vetysulfiitti-ioni ja SO32- on sulfiitti-ioni. Rikkihapokkeen suolat, joissa sulfiitti-ioni esiintyy, ovat sulfiitteja.

 Ympäristövaikutukset 
Fossiilisten polttoaineiden käytössä syntyvä rikkidioksidi reagoi veden kanssa muodostaen rikkihapoketta, joka aiheuttaa jonkin verran vesistöjen ja sadeveden happamoitumista. Rikkihapokkeen vaikutus happamoitumiseen on kuitenkin vähäinen verrattuna rikkihappoon, jota syntyy rikkidioksidin hapettuessa rikkitrioksidiksi ja tämän reagoidessa veden kanssa.

 Käyttö 
Rikkihapoketta käytetään muun muassa valkoviinin säilöntään. Sen E-koodi on E220.

 Lähteet 

Luokka:Rikkiyhdisteet
Luokka:Epäorgaaniset hapot